title: 2006/38/ES: Rozhodnutie Komisie z  22. decembra 2005 , ktorým sa mení a dopĺňa rozhodnutie Komisie 1999/572/ES o prijatí záväzkov ponúknutých v súvislosti s antidumpingovým konaním týkajúcim sa dovozu oceľových lán a káblov s pôvodom  inter alia  v Indii

text:
               26.1.2006

               SK

               Úradný vestník Európskej únie

               L 22/54

      ROZHODNUTIE KOMISIE

   z 22. decembra 2005,
   ktorým sa mení a dopĺňa rozhodnutie Komisie 1999/572/ES o prijatí záväzkov ponúknutých v súvislosti s antidumpingovým konaním týkajúcim sa dovozu oceľových lán a káblov s pôvodom inter alia v Indii
   (2006/38/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) („základné nariadenie“), a najmä na jeho články 8 a 9,
   po porade s poradným výborom,
   keďže:
   A.   PREDCHÁDZAJÚCI POSTUP

               (1)

               Nariadením (ES) č. 1796/1999 (2) v auguste 1999 Rada uložila konečné antidumpingové clo na dovoz oceľových lán a káblov („príslušný výrobok“) s pôvodom inter alia v Indii.

               (2)

               Rozhodnutím 1999/572/ES (3) Komisia prijala cenový záväzok od indickej spoločnosti, t. j. Usha Martin Industries & Usha Beltron Ltd. Táto spoločnosť medzitým zmenila svoj názov na Usha Martin Ltd („UML“). Zmena názvu nijako neovplyvnila činnosti spoločnosti.

               (3)

               Následkom toho bol dovoz príslušného výrobku s pôvodom v Indii do Spoločenstva, ktorý vyrobila spoločnosť UML alebo iná prepojená krajina vo svete, a druhu výrobku zahrnutého v záväzku („výrobok zahrnutý v záväzku“) oslobodený od konečných antidumpingových ciel.

               (4)

               V tejto súvislosti je potrebné poznamenať, že určité druhy oceľového lana, v súčasnosti vyrábané spoločnosťou UML, neboli do Spoločenstva vyvezené počas obdobia prešetrovania, ktoré viedlo k uloženiu konečných antidumpingových opatrení, a neboli preto uvedené v rozsahu oslobodenia umožneného v rámci záväzku. Na základe uvedených skutočností takéto oceľové laná podliehali platbe antidumpingového cla pri vstupe do voľného obehu v Spoločenstve.

               (5)

               V novembri 2005, po preskúmaní uplynutia platnosti podľa článku 11 ods. 2 základného nariadenia, Rada nariadením (ES) č. 121/2006 (4) rozhodla o tom, že antidumpingové opatrenia, ktoré sa uplatňujú na dovoz príslušného výrobku s pôvodom inter alia v Indii, je potrebné zachovať.

         B.   NEDODRŽANIE ZÁVÄZKU
   1.   Povinnosti spoločností so záväzkami

               (6)

               Na základe záväzku ponúknutého spoločnosťou UML je spoločnosť (a prepojená spoločnosť vo svete) povinná inter alia vyvážať výrobok zahrnutý v záväzku prvému nezávislému zákazníkovi v Spoločenstve za určité úrovne minimálnych dovozných cien („MDC“) alebo za vyššie úrovne cien, stanovené v záväzku. Tieto úrovne cien odstraňujú poškodzujúci vplyv dumpingu. V prípade opätovného predaja v Spoločenstve prvému nezávislému zákazníkovi prepojenými dovozcami ceny opätovného predaja výrobku, zahrnutého v záväzku, po primeraných úpravách predajných, všeobecných a administratívnych nákladov a primeraného zisku musia byť takisto na úrovniach, ktoré odstraňujú poškodzujúci vplyv dumpingu.

               (7)

               Na základe podmienok záväzku je spoločnosť UML takisto povinná poskytovať Komisii pravidelné a podrobné informácie vo forme štvrťročnej správy o predaji (a opätovnom predaji prepojenými stranami v Spoločenstve) príslušného výrobku s pôvodom v Indii do Spoločenstva. Cieľom takýchto správ je uviesť výrobky zahrnuté v záväzku, ktoré využívajú oslobodenie od antidumpingového cla, ako aj tie druhy oceľových lán, ktoré nie sú zahrnuté v záväzku a ktoré preto podliehajú antidumpingovému clu.

               (8)

               Pokiaľ nie je uvedené inak, Komisia predpokladá, že správy spoločnosti UML o predaji (a správy o predaji prepojených spoločností so sídlom v Spoločenstve) sa predkladajú kompletné, vyčerpávajúce a správne vo všetkých podrobnostiach.

               (9)

               Spoločnosť UML takisto potvrdila, že čo sa týka oslobodenia od antidumpingových ciel, umožneného v rámci záväzku, závisí takéto oslobodenie od predloženia „podnikovej faktúry“ colným útvarom Spoločenstva. Spoločnosť sa navyše zaviazala, že nevydá takéto podnikové faktúry na predaj tých druhov príslušného výrobku, ktoré nie sú zahrnuté v záväzku a ktoré preto podliehajú antidumpingovému clu.

               (10)

               Pre záväzok tiež platí, že sa jeho podmienky a ustanovenia uplatňujú na prepojenú spoločnosť so spoločnosťou UML vo svete.

               (11)

               Na účely zabezpečenia súladu so záväzkom spoločnosť UML takisto súhlasila poskytovať všetky informácie, ktoré Komisia pokladá za potrebné, a umožniť overovanie na mieste v jej priestoroch a v priestoroch prepojených spoločností s cieľom overiť presnosť a vierohodnosť údajov predložených v uvedených štvrťročných správach.

               (12)

               V tejto súvislosti sa vykonali overovacie návštevy v priestoroch spoločnosti UML v Indii a v priestoroch prepojenej spoločnosti na UML v Dubaji, t. j. Brunton Wolf Wire Ropes FZE („BWWR“).

         2.   Výsledky overovacej návštevy v spoločnosti UML

               (13)

               Preskúmanie účtovných záznamov spoločnosti ukázalo, že veľké objemy príslušného výrobku, ktorý nebol zahrnutý v záväzku, neboli uvedené v štvrťročných podnikových správach o predaji predložených Komisii. Spoločnosť takisto predala dotknutý tovar svojim prepojeným dovozcom vo VB a v Dánsku a zahrnula ho do podnikových faktúr.

               (14)

               Usudzuje sa, že vynechanie dotknutého predaja zo správ o predaji a jeho nesprávne zahrnutie do podnikových faktúr predstavuje porušenie záväzku.

         3.   Výsledky overovacej návštevy v spoločnosti BWWR

               (15)

               Najprv je potrebné uviesť, že hotové oceľové laná vyrobené spoločnosťou BWWR prešli predtým dvoma hlavnými výrobnými fázami, konkrétne: i) daný počet jednotlivých oceľových drôtov sa najprv stočí do tzv. „splietaného drôtu“; a ii) daný počet takýchto splietaných drôtov vytvorených z jednotlivých oceľových drôtov sa potom spolu stočí a vytvorí hotové oceľové lano.

               (16)

               Overovaním v priestoroch spoločnosti BWWR sa zistilo, že spoločnosť UML predala spoločnosti BWWE veľké množstvo splietaného drôtu s pôvodom v Indii a že spoločnosť BWWR zmenila tento splietaný drôt na oceľové lano, z ktorého sa potom časť predala do Spoločenstva a vyviezla ako tovar s pôvodom v Spojených arabských emirátoch („SAE“).

               (17)

               Pokiaľ ide o túto zmenu, usúdilo sa, že je potrebné preskúmať otázku pôvodu oceľového lana, ktoré do Spoločenstva predala spoločnosť BWWR. Preto sa vyhotovil odkaz na článok 22 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (5) („Colný kódex Spoločenstva“), ktorým sa stanovuje, že sa nepreferenčné pravidlá pôvodu uplatňujú na opatrenia, okrem colných opatrení zavedených ustanoveniami Spoločenstva, ktorými sa upravujú osobitné oblasti týkajúce sa obchodu s tovarom, ako sú antidumpingové opatrenia.

               (18)

               Ustanovenia týkajúce sa určenia nepreferenčného pôvodu výrobkov, ktoré sa výrábajú vo viac ako jeden krajine, sú stanovené v článkoch 24 a 25 Colného kódexu Spoločenstva a v článkoch 35 a 39 nariadenia Komisie (EHS) č. 2454/93 (6) zavádzajúceho ustanovenia pre vykonávanie Colného kódexu Spoločenstva. Čo sa týka pojmu „posledná podstatná zmena“ uvedeného v článku 24 Colného kódexu Spoločenstva, v prípade oceľových lán sa usudzuje, že tento výrobok prešiel posledným podstatným spracovaním alebo úpravou, keď bol zatriedený do štvormiestnej colnej položky harmonizovaného systému („štvormiestna položka“), odlišnej od štvormiestnych položiek, do ktorých boli materiály použité na výrobu tohto výrobku zatriedené.

               (19)

               V súlade s uvedenými skutočnosťami zmena indického splietaného drôtu, ktorý patrí do štvormiestnej položky 73.12, na oceľové lano, ktoré takisto patrí do štvormiestnej položky 73.12, neposkytuje hotovému výrobku pôvod zo SAE, v tomto prípade oceľovým lanám, ale namiesto toho ponecháva pôvod z Indie.

               (20)

               V tejto súvislosti sa oceľové lano predávané spoločnosťou BWWR a vyrábané zo splietaného drôtu s pôvodom v Indii považuje za výrobok s pôvodom v Indii a preto by mal byť predmetom súčasných antidumpingových opatrení na dovoz s pôvodom v Indii. V dôsledku toho sú tieto výrobky buď predmetom podmienok záväzku, alebo podliehajú antidumpingovým clám pri vstupe do voľného obehu v Spoločenstve, ak nepatria do kategórie výrobkov zahrnutých v záväzku.

               (21)

               Takisto sa zistilo, že dotknuté oceľové laná považované za výrobok s pôvodom v Indii, ktoré spoločnosť BWWR predala do Spoločenstva, neboli uvedené v štvrťročných podnikových správach o predaji predkladaných Komisii spoločnosťou UML ani jej prepojenými spoločnosťami, a neboli ani preclené ako tovar s pôvodom v Indii pri dovoze do voľného obehu v Spoločenstve. Vyplýva z toho, keďže nebola predložená podniková faktúra, že takýto dovoz príslušného výrobku, ktorý sa považuje za výrobok s pôvodom v Indii, do Spoločenstva z Dubaja by mal podliehať platbe antidumpingového cla pri vstupe do voľného obehu v Spoločenstve.

               (22)

               Takisto sa zistilo, že takéto oceľové laná s pôvodom v Indii, vyrábané v Dubaji, sa predávali na trhu Spoločenstva pod príslušnou úrovňou MDC stanovenou v záväzku spoločnosti UML pre dotknuté oceľové laná.

               (23)

               V tejto súvislosti, čo sa týka všetkých uvedených zistení, bola spoločnosť UML oboznámená so základnými faktami a úvahami, ktoré viedli k zámeru zrušiť prijatie záväzku Komisiou a uložiť konečné antidumpingové clo. Bola stanovená lehota, v rámci ktorej mohli byť písomne alebo ústne predložené vyjadrenia. V tejto súvislosti predložila spoločnosť UML pripomienky aj písomnou, aj ústnou formou.

         4.   Podania
   a)   Porušenia ohlasovacích povinností

               (24)

               Čo sa týka vývozu príslušného výrobku spoločnosťou UML, ktorý nebol uvedený v štvrťročných podnikových správach o predaji, uviedlo sa, že hoci bol dotknutý tovar uvedený v podnikových faktúrach, bol dovezený do Spoločenstva v rámci aktívneho zošľachťovacieho styku a buď následne vstúpil do voľného obehu v Spoločenstve na základe platby antidumpingového cla, alebo bol opätovne vyvezený mimo Spoločenstvo. Preto sa uviedlo, že jeho vynechanie z podnikových správ o predaji bolo jednoducho spôsobené administratívnou chybou a že k žiadnemu závažnému poškodeniu nedošlo.

               (25)

               Na podporu tohto argumentu spoločnosť UML uviedla, že primárnym cieľom záväzku je zabezpečiť, aby sa predaj uskutočňoval na úrovniach, ktoré ujmu obmedzujú. V tejto súvislosti sa uviedlo, že keďže boli tieto podmienky úplne splnené, bola správnosť podnikových správ o predaji druhoradá. Podobne spoločnosť UML usúdila, že pokiaľ za výrobky nezahrnuté v záväzku, ale ktoré sa objavili v podnikových faktúrach, sa nakoniec antidumpingové clo zaplatilo alebo výrobky boli vyvezené mimo Spoločenstva, podstata záväzku sa dodržala. Preto bola spoločnosť UML toho názoru, že sa žiadna zmena v status quo trhu Spoločenstva neobjavila vďaka jej opatreniam v tejto záležitosti alebo opatreniam jej prepojených spoločností v Spoločenstve.

               (26)

               V odpovedi na tieto argumenty Komisia nesúhlasí, že funkciou akéhokoľvek záväzku je odstrániť poškodzujúci vplyv dumpingu. Avšak nepovažuje povinnosť poskytovať presné správy o predaji alebo zaradení tovaru, ktorý nie je zahrnutý v podnikových faktúrach, za druhoradú ani menej dôležitú v porovnaní s ostatnými ustanoveniami záväzku. Len ak má Komisia úplné informácie o predaji príslušného výrobku do Spoločenstva, môže efektívne monitorovať záväzok a určiť, či sa dodržuje a či bol poškodzujúci vplyv dumpingu odstránený. Ak sú správy o predaji neúplné alebo nepresné, spochybňuje to celé dodržiavanie záväzku spoločnosťou. Dodržiavanie ohlasovacích formalít sa preto musí považovať za súčasť primárnych povinností príslušných spoločností, keďže tieto formality nie sú určené len na zjednodušenie administratívnych postupov, ale sú potrebné aj pre správne fungovanie celého systému záväzkov.

               (27)

               Z toho vyplýva, že pokiaľ ide o otázku, či sa status quo trhu Spoločenstva zachoval (a implicitne či bola výrobnému odvetviu Spoločenstva spôsobená ujma), usudzuje sa, že porušenia ohlasovacích povinností ohrozujú účinnosť systému záväzkov, systému osobitne stanoveného na ochranu výrobcov oceľových lán v Spoločenstva pred poškodzujúcim dumpingom. Skutočnosť, že neboli predložené úplné a spoľahlivé správy takisto, vyvoláva pochybnosti o tom, či boli hmotnoprávne ustanovenia týkajúce sa záväzku dodržané, a z tohto dôvodu zabraňuje Komisii určiť, či boli všetky povinnosti spoločnosti splnené. V tejto súvislosti je potrebné, aby Komisia takéto porušovania považovala za škodlivé pre výrobcov Spoločenstva.

               (28)

               Navyše, podľa záväzku musí spoločnosť UML a jej prepojené spoločnosti vo svete dodržiavať všetky rôzne ustanovenia tohto záväzku a prijímať efektívne opatrenia na zabezpečenie dodržiavania ustanovení záväzku. V tomto prípade sa vnútorné kontroly ani postupy potrebné na to, aby sa umožnilo spoločnosti UML plne dodržiavať jej povinnosti v súlade s podmienkami záväzku, neuskutočnili.

               (29)

               V tejto súvislosti sa na základe argumentov predložených spoločnosťou, ktoré sa týkajú ohlasovacích formalít, nemení názor Komisie, že došlo k porušeniu záväzku.

         b)   Proporcionalita

               (30)

               Takisto sa uviedlo, že medzi opatrením prijatým inštitúciami Spoločenstva v rámci súčasného systému cenových záväzkov na príslušný výrobok s pôvodom v Indii a plánovanými cieľmi opatrení (t. j. proporcionalita) by mal existovať primeraný vzťah.

               (31)

               Čo sa týka otázky proporcionality, je potrebné najprv uviesť, že v súlade s článkom 8 ods. 7 základného nariadenia sa nedodržanie povinnosti poskytovať informácie (napr. nedodržanie akýchkoľvek ohlasovacích požiadaviek) považuje za porušenie záväzku. Takisto v súlade s článkom 8 ods. 9 základného nariadenia sa v prípade porušenia záväzku ukladá konečné clo. Usudzuje sa, že tieto články zdôrazňujú „samotnú“ dôležitosť ohlasovacej povinnosti. Ďalej sa to zdôrazňuje jasným a presným jazykom samotného záväzku, ktorým sú všetky ohlasovacie povinnosti stanovené.

               (32)

               Tento prístup takisto potvrdila judikatúra Súdu prvého stupňa, ktorý rozhodol o tom, že akékoľvek porušenie záväzku dostatočne odôvodňuje zrušenie prijatia záväzku (7).

               (33)

               V tejto súvislosti sa na základe argumentov predložených spoločnosťou, ktoré sa týkajú proporcionality, nemení názor Komisie, že došlo k porušeniu záväzku.

         c)   Rozvojová krajina

               (34)

               Spoločnosť UML takisto namietala, že keďže ide o vyvážajúceho výrobcu so sídlom v Indii, rozvojovej krajine, ako ju definuje WTO v súlade s článkom 15 Antidumpingovej dohody WTO, by sa mal na to brať „špeciálny ohľad“ a kvôli tomu by Komisia nemala zrušiť prijatie záväzku, keďže šlo o „prvý menší problém nedodržania podmienok“.

               (35)

               Pokiaľ ide o otázku, či sídlo spoločnosti UML v rozvojovej krajine nie je dôvodom na zrušenie prijatia jej záväzku, je potrebné pripomenúť, že spoločnosť UML je materskou spoločnosťou mnohonárodnej skupiny spoločností a jedným z najväčších výrobcov príslušného výrobku vo svete. Čo sa týka zrejmej kompetencie riadenia a štruktúry skupiny UML, ako ju videla Komisia počas jej overovacích návštev, nie je možné akceptovať skutočnosť, že dodržanie ohlasovacej požiadavky by spoločnosti spôsobilo ťažkosti. Navyše, ak spoločnosť ponúkne záväzok, musí zabezpečiť, že je následne schopná dodržiavať povinnosti vyplývajúce z tohto záväzku. Argumenty spoločnosti týkajúce sa bodu sa týmto zamietajú.

         d)   Nepreferenčný pôvod na účely dovozu

               (36)

               Pokiaľ ide o otázku oceľových lán vyvážaných do Spoločenstva z Dubaja, ktoré sú vyhotovené zo splietaného drôtu s pôvodom v Indii, spoločnosť UML uviedla, že dotknutý tovar si nezachoval v konečnej fáze spracovania (t. j. točenie a zakončenie splietaného drôtu do oceľového lana) pôvod z Indie, ale namiesto toho sa pôvod zo SAE udelil tovaru na základe týchto konečných postupov.

               (37)

               V tejto súvislosti spoločnosť UML namietala, že sa Komisia mýlila, keď sa spoliehala na zmenu v štvormiestnej položke ako na jediný určujúci faktor pre nepreferenčný pôvod. Ďalej spoločnosť UML uviedla, že v súlade s článkami 24 a 25 Colného kódexu Spoločenstva je zmena štvormiestnej položky jediný zohľadnený faktor a nie je nevyhnutne nezvratný, keďže je pridanie miestnej hodnoty do dovážaných vstupov ďalšou podstatnou otázkou. V tejto súvislosti sa uviedlo, že pridanie miestnej hodnoty v Dubaji presahovalo 25 %. Navyše spoločnosť takisto tvrdila, že určenie (alebo neurčenie) pôvodu tovaru na základe odkazu na zmeny v štvormiestnej položke bolo rokovacou pozíciou Spoločenstva v prebiehajúcich rokovaniach WTO o pravidlách pôvodu a „…nebolo prijatým právnym predpisom Spoločenstva“.

               (38)

               Spoločnosť UML takisto uviedla, že nevie o nepreferenčných pravidlách pôvodu a že keď bol v roku 2003 založený závod v Dubaji, riadenie spoločnosti v Dubaji a v Indii predpokladalo, že oceľové laná vyrábané v Dubaji zo splietaného drôtu s pôvodom v Indii by získali pôvod v SAE.

               (39)

               Pokiaľ ide o tieto argumenty predložené spoločnosťou UML, ktoré sa týkajú pôvodu dotknutých výrobkov vyvážaných do Spoločenstva z Dubaja, Komisia by najprv uviedla, že ak sa dve alebo viaceré spoločnosti podieľajú na výrobe tovaru, pre nepreferenčný pôvod pojem „posledná podstatná zmena“ skutočne určuje pôvod tovaru. Avšak vo všeobecnosti kritérium podstatnej zmeny sa vyjadruje jedným z týchto troch spôsobov, konkrétne i) pravidlom, ktorým sa vyžaduje zmena colnej (pod)položky v nomenklatúre harmonizovaného systému; alebo ii) zoznamom výrobných alebo spracovateľských činností, ktoré udeľujú alebo neudeľujú tovaru pôvod v krajine, v ktorej sa tieto činnosti vykonávali; alebo iii) pravidlom pridanej hodnoty.

               (40)

               V tomto prípade sú oceľové laná jedným z príslušných výrobkov na základe pravidla, ktorým sa vyžaduje zmena colnej (pod)položky. Z tohto dôvodu, keďže je štvormiestna položka pre splietaný drôt a oceľové laná rovnaká, zmena vykonaná v Dubaji na určenie nepreferenčného pôvodu nemení pôvod v Indii.

               (41)

               Navyše, hoci nebolo potrebné adresovať otázku „pridania hodnoty k dovážaným vstupom“ v Dubaji, sa v záujme administratívneho poriadku preskúmali aj údaje, ktoré boli poskytnuté na podporu tvrdenia spoločnosti UML, že miestna hodnota v Dubaji bola podstatná. Toto preskúmanie ukázalo, že súčasná pridaná hodnota v Dubaji bola v každom prípade nižšia než 25 percentná prachová hranica, ako tvrdila spoločnosť, keď bola vyjadrená ako percento ceny za oceľové laná zo závodu.

               (42)

               Čo sa týka tvrdenia spoločnosti UML, že prístup založený na zmene štvormiestnej položky je rokovacou pozíciou Komisie, pokiaľ ide o rokovania WTO o pôvode a neprijatý právny predpis, je potrebné poznamenať, že pravidlo štvormiestnej položky je osvedčenou praxou pri uplatňovaní článku 24 Colného kódexu Spoločenstva. Z tohto dôvodu ide o pravidlo uplatňované inštitúciami Spoločenstva a príslušnými colnými úradmi členských štátov pri určovaní nepreferenčého pôvodu série výrobkov, medzi ktorými je dotknutý výrobok.

               (43)

               Čo sa týka tvrdenia, že spoločnosť nevedela o nepreferenčných pravidlách pôvodu, Komisia predovšetkým opakuje, že spoločnosť UML je materskou spoločnosťou veľkého mnohonárodného podniku s prepojenými výrobnými miestami, distribútormi a predajnými miestami vo svete. Čo sa týka pohybu surového materiálu, konečného tovaru a polotovarov medzi členskými spoločnosťami v skupine, je nepravdepodobné, aby spoločnosť nevedela o nepreferenčných pravidlách pôvodu, ani o kľúčových výrobkoch vyrábaných na jednom z jej miest. Navyše je v každom prípade potrebné uviesť, že spoločnosti majú poznať uplatniteľných kódex a pravidlá a nemôžu sa odvolávať na neinformovanosť ako ospravedlnenie za nedodržanie platných pravidiel.

               (44)

               Pokiaľ ide o uvedené skutočnosti, Komisia sa domnieva, že dotknutý tovar vyvážaný z Dubaja mal pôvod v Indii a mal by byť preto predmetom antidumpingových opatrení uplatniteľných na dovoz oceľových lán s pôvodom v Indii.

               (45)

               V tejto súvislosti argumenty predložené spoločnosťou, ktoré sa týkajú pôvodu dotknutého tovaru, neboli prijaté, a preto sa na ich základe nezmenil názor Komisie, že došlo k porušeniu záväzku.

         C.   ZMENA A DOPLNENIE ROZHODNUTIA 1999/572/ES

               (46)

               Vzhľadom na uvedené skutočnosti sa usudzuje, že by sa malo prijatie záväzku ponúknutého spoločnosťou Usha Martin Industries & Usha Beltron Ltd, teraz známou ako Usha Martin Ltd zrušiť. Článok 1 rozhodnutia Komisie 1999/572/ES o prijatí záväzku od spoločnosti Usha Martin Industries & Usha Beltron Ltd by sa mal zodpovedajúcim spôsobom zmeniť a doplniť,

         ROZHODLA TAKTO:
   Článok 1
   Prijatie záväzku v súvislosti s dovozom oceľových lán a káblov ponúknutého spoločnosťou Usha Martin Industries & Usha Beltron Ltd sa týmto zrušuje.
   Článok 2
   Tabuľka v článku 1 ods. 1 rozhodnutia 1999/572/ES sa nahrádza touto tabuľkou:

               Krajina

               Výrobca

               Doplnkový kód TARIC

               Južná Afrika

                           Haggie

                           Lower Germiston Road

                           Jupiter

                           PO Box 40072

                           Cleveland

                           Južná Afrika

               A023

         Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 22. decembra 2005

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

      (2)  Ú. v. ES L 217, 17.8.1999, s. 1. Nariadenie zmenené a doplnené nariadením (ES) č. 1674/2003 (Ú. v. EÚ L 238, 25.9.2003, s. 1).

      (3)  Ú. v. ES L 217, 17.8.1999, s. 63. Rozhodnutie naposledy zmenené a doplnené nariadením (ES) č. 1678/2003 (Ú. v. EÚ L 238, 25.9.2003, s. 13).

      (4)  Pozri stranu 1 tohto úradného vestníka.

      (5)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 648/2005 (Ú. v. EÚ L 117, 4.5.2005, s. 13).

      (6)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 883/2005 (Ú. v. EÚ L 148, 11.6.2005, s. 5).

      (7)  Prípad T-51/96 Miwon Co. Ltd./Rada, Zb. 2000, s. II-1841, bod 52.


title: Rozhodnutie Rady z 30. novembra 1992, týkajúce sa uzavretia Dohody medzi Európskym hospodárskym spoločenstvoma Švajčiarskou konfederáciou o preprave tovarov po ceste a po železnici

text:
Dôležité právne oznámenie

|

31992D0578

Úradný vestník L 373 , 21/12/1992 S. 0026 - 0027 Fínske špeciálne vydanie: Kapitola 11 Zväzok 20 S. 0072  Švédske špeciálne vydanie: Kapitola 11 Zväzok 20 S. 0072

		Rozhodnutie Radyz 30. novembra 1992,týkajúce sa uzavretia Dohody medzi Európskym hospodárskym spoločenstvoma Švajčiarskou konfederáciou o preprave tovarov po ceste a po železnici(92/578/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 75,so zreteľom na návrh Komisie,so zreteľom na stanovisko Európskeho parlamentu [1],so zreteľom na stanovisko Hospodárskeho a Sociálneho výboru [2],keďže dohoda medzi Európskym hospodárskym spoločenstvom a Švajčiarskou konfederáciou o preprave tovarov po ceste a po železnici ustanovuje riešenie rôznych súčasných problémov prepravy tovarov trans-aplskou dopravou; keďže je potrebné zabezpečiť nediskriminačný rozvoj dopravy s cieľom umožniť, aby sa medzinárodný obchod vyvíjal slobodne, vynakladalo sa naň čo možno najmenej verejných výdavkov, a aby sa na minimum znížili administratívne a technické prekážky, ktoré ovplyvňujú tranzit;keďže tieto ciele musia zároveň zohľadňovať slobodu výberu spotrebiteľov a vplyvy týkajúce sa bezpečnosti na cestách, ochranu verejného zdravotníctva a životného prostredia v alpskom regióne;keďže ciele a obsah dohody spadajú pod rozsah spoločnej dopravnej politiky a technických noriem a zohrávajú podstatnú úlohu pri dosahovaní týchto cieľov;keďže je vhodné ustanoviť postup s cieľom schváliť administratívne dojednania ustanovené touto dohodou,ROZHODLA TAKTO:Článok 1Dohoda medzi Európskym hospodárskym spoločenstvom a Švajčiarskou konfederáciou o transporte tovarov cestnou a železničnou dopravou sa týmto schvaľuje v mene spoločenstva.Text tejto dohody je pripojený k tomuto rozhodnutiu.Článok 2Predseda Rady predloží oznámenie, ktoré ustanovuje článok 21 dohody.Článok 3Administratívne dojednania ustanovené v bode II. 4 prílohy 6 dohody sa schvália v súlade s postupom stanoveným v článku 4 tohto rozhodnutia.Článok 4Komisii pomáha výbor zložený zo zástupcov členských štátov, ktorému predsedá zástupca Komisie.Zástupca Komisie predloží výboru návrh, ktoré sa majú prijať. Výbor poskytne svoje stanovisko k návrhu v rámci lehoty, ktorú môže stanoviť predseda podľa naliehavosti záležitosti. V prípade rozhodnutí o návrhu Komisie, ktoré má Rada prijať, poskytne stanovisko väčšina ustanovená v článku 148 ods. 2 zmluvy. Hlasy zástupcov členských štátov v rámci výboru sa vážia spôsobom uvedeným v danom článku. Predseda nehlasuje.Komisia prijme predpokladané opatrenia, ak sú v súlade so stanoviskom výboru.Ak predpokladané opatrenia nie sú v súlade so stanoviskom výboru alebo ak sa neposkytlo žiadne stanovisko, Komisia bezodkladne predloží rade návrh týkajúci sa opatrení, ktoré sa majú prijať. Rada koná na základe kvalifikovanej väčšiny.Ak po uplynutí obdobia štyroch týždňov od dátumu žiadosti Rade, Rada nekonala, Komisia prijme navrhované opatrenia.Článok 5Komisia prijme potrebné opatrenia pre vykonanie administratívnych opatrení uvedených v článku 3 v súlade s postupom stanoveným v článku 4.V Bruseli 30. novembra 1992Za RadupredsedaT. Eggar[1] Ú. v. ES C 305, 23.11.1992.[2] Ú. v. ES C 313, 30.11.1992, s. 16.--------------------------------------------------


title: 2010/201/: Rozhodnutie Európskeho parlamentu a Rady z  9. marca 2010 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               8.4.2010

               SK

               Úradný vestník Európskej únie

               L 88/14

         ROZHODNUTIE EURÓPSKEHO PARLAMENTU A RADY
   z 9. marca 2010
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2010/201/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácií (EGF) sa zriadil s cieľom poskytovať dodatočnú podporu prepusteným pracovníkom, ktorí pociťujú dôsledky veľkých štrukturálnych zmien v usporiadaní svetového obchodu, a pomôcť pri ich opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí podaných po 1. máji 2009 s cieľom zahrnúť podporu pre pracovníkov prepustených priamo v dôsledku globálnej hospodárskej a finančnej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF s ročným stropom vo výške 500 miliónov EUR.

               (4)

               Nemecko podalo 13. augusta 2009 žiadosť o mobilizáciu EGF v súvislosti s prepúšťaním v automobilovom priemysle a do 23. októbra 2009 ju dopĺňalo o ďalšie informácie. Táto žiadosť spĺňa požiadavky na stanovenie finančných príspevkov tak, ako sa uvádza v článku 10 nariadenia (ES) č. 1927/2006, preto Komisia navrhuje uvoľniť prostriedky vo výške 6 199 341 EUR.

               (5)

               EGF by sa mal preto mobilizovať s cieľom poskytnúť finančný príspevok v súvislosti so žiadosťou Nemecka,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2010 sa mobilizuje Európsky fond na prispôsobenie sa globalizácii (EGF) s cieľom poskytnúť sumu 6 199 341 EUR vo forme viazaných a výdavkových rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 9. marca 2010

            Za Európsky parlament

            predseda

         J. BUZEK

            Za Radu

            predseda

         M. Á. MORATINOS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie Európskej centrálnej banky (EÚ) 2015/1574 zo 4. septembra 2015, ktorým sa mení rozhodnutie ECB/2014/8 o zákaze menového financovania a úročenia vládnych vkladov národnými centrálnymi bankami (ECB/2015/29)

text:
               22.9.2015

               SK

               Úradný vestník Európskej únie

               L 245/12

         ROZHODNUTIE EURÓPSKEJ CENTRÁLNEJ BANKY (EÚ) 2015/1574
   zo 4. septembra 2015,
   ktorým sa mení rozhodnutie ECB/2014/8 o zákaze menového financovania a úročenia vládnych vkladov národnými centrálnymi bankami (ECB/2015/29)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 132 ods. 1 druhú zarážku,
   so zreteľom na Štatút Európskeho systému centrálnych bank a Európskej centrálnej banky, a najmä na jeho článok 34.1 druhú zarážku,
   keďže:

               (1)

               V rozhodnutí Európskej centrálnej banky ECB/2014/8 (1) sa stanovujú trhové sadzby, ktoré predstavujú limity úročenia vkladov vlády a verejných orgánov v národných centrálnych bankách. Rade guvernérov sa tým umožňuje sledovať, či národné centrálne banky dodržiavajú zákaz menového financovania stanovený v článku 123 Zmluvy o fungovaní Európskej únie.

               (2)

               Ukazovateľ Eurepo bol v súvislosti s termínovanými vkladmi v eurách vymedzený v článku 1 písm. d) rozhodnutia ECB/2014/8 ako trhová sadzba pre zabezpečené vklady. Ukazovateľ Eurepo bol 2. januára 2015 zrušený. Trhovou sadzbou pre zabezpečené vklady v súvislosti s termínovanými vkladmi v eurách budú odteraz ukazovatele STOXX EUR GC Pooling s porovnateľnou lehotou splatnosti.

               (3)

               Rozhodnutie ECB/2014/8 by sa preto malo zmeniť zodpovedajúcim spôsobom,

         PRIJALA TOTO ROZHODNUTIE:
   Článok 1
   Zmeny
   Článok 1 písm. d) rozhodnutia ECB/2014/8 sa nahrádza takto:

                  „d)

                  ‚trhovou sadzbou pre zabezpečené vklady‘ sa rozumie: i) ukazovatele STOXX EUR GC Pooling s porovnateľnou splatnosťou a ii) porovnateľná sadzba v súvislosti s termínovanými vkladmi v inej mene.“

   Článok 2
   Nadobudnutie účinnosti
   Toto rozhodnutie nadobúda účinnosť dvadsiaty deň po jeho uverejnení v Úradnom vestníku Európskej únie.

      Vo Frankfurte nad Mohanom, 4. septembra 2015

            Prezident ECB

         Mario DRAGHI

      (1)  Rozhodnutie Európskej centrálnej banky ECB/2014/8 z 20. februára 2014 o zákaze menového financovania a úročenia vládnych vkladov národnými centrálnymi bankami (2014/303/EÚ) (Ú. v. EÚ L 159, 28.5.2014, s. 54).


title: 2009/674/ES: Rozhodnutie Európskeho parlamentu z  23. apríla 2009 o účtovnej závierke Európskej environmentálnej agentúry za rozpočtový rok 2007

text:
               26.9.2009

               SK

               Úradný vestník Európskej únie

               L 255/184

      ROZHODNUTIE EURÓPSKEHO PARLAMENTU

   z 23. apríla 2009
   o účtovnej závierke Európskej environmentálnej agentúry za rozpočtový rok 2007
   (2009/674/ES)
   EURÓPSKY PARLAMENT,

               —

               so zreteľom na konečnú účtovnú závierku Európskej environmentálnej agentúry za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2007 spolu s odpoveďami agentúry (2),

               —

               so zreteľom na odporúčanie Rady z 10. februára 2009 (5588/2009 – C6–0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6–0171/2009),

               1.

               berie na vedomie ročnú účtovnú závierku Európskej environmentálnej agentúry v znení pripojenom k správe Dvora audítorov;

               2.

               schvaľuje účtovnú závierku Európskej environmentálnej agentúry za rozpočtový rok 2007;

               3.

               poveruje svojho predsedu, aby postúpil toto rozhodnutie výkonnému riaditeľovi Európskej environmentálnej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ C 278, 31.10.2008, s. 4.

      (2)  Ú. v. EÚ C 311, 5.12.2008, s. 64.

      (3)  Ú. v. ES L 248, 16.9.2002, s. 1.

      (4)  Ú. v. ES L 120, 11.5.1990, s. 1.

      (5)  Ú. v. ES L 357, 31.12.2002, s. 72.


Dôležité právne oznámenie

|

31998D0285

Úradný vestník L 128 , 30/04/1998 S. 0070 - 0070

		Rozhodnutie Komisiez 23. apríla 1998,ktorým sa mení a dopĺňa rozhodnutie 95/539/ES, ktorým sa zriaďuje výbor odborníkov pre tranzit zemného plynu sieťami(Text s významom pre EHP)(98/285/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskych spoločenstiev,keďže z dôvodov pokračovania prác výboru expertov na prepravu zemného plynu sieťami, zriadeného rozhodnutím Komisie 95/539/ES [1], je vhodné vypustiť ustanovenie v treťom odseku článku 6 ("Funkčné obdobie");keďže rozhodnutie 95/539/ES by sa preto malo zmeniť a doplniť,ROZHODLA TAKTO:Jediný článokV článku 6 rozhodnutia 95/539/ES sa odsek 3 vypúšťa.V Bruseli 23. apríla 1998Za KomisiuChristos Papoutsisčlen Komisie[1] Ú. v. ES L 304, 16.12.1995, s. 57.--------------------------------------------------


title: 2013/471/EÚ: Rozhodnutie Rady z  23. septembra 2013 o poskytovaní denných príspevkov a náhrad cestovných výdavkov členom Európskeho hospodárskeho a sociálneho výboru a ich náhradníkom

text:
                  25.9.2013

                  SK

                  Úradný vestník Európskej únie

                  L 253/22

         ROZHODNUTIE RADY
         z 23. septembra 2013
         o poskytovaní denných príspevkov a náhrad cestovných výdavkov členom Európskeho hospodárskeho a sociálneho výboru a ich náhradníkom
         (2013/471/EÚ)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 301 tretí odsek,
         keďže:

                     (1)

                     V rozhodnutí Rady 81/121/EHS (1) sa ustanovili pravidlá týkajúce sa poskytovania denných príspevkov a náhrad cestovných výdavkov členom Európskeho hospodárskeho a sociálneho výboru (ďalej len „výbor“), náhradníkom a expertom.

                     (2)

                     Európsky parlament vo svojom uznesení z 10. mája 2012 (2) skonštatoval, že grémium výboru sa zaviazalo zreformovať systému úhrady nákladov členov výboru a ich náhradníkov.

                     (3)

                     Výbor 12. októbra 2012 požiadal, aby Rada prijala nové rozhodnutie o poskytovaní denných príspevkov a náhrad cestovných výdavkov členom výboru a ich náhradníkom, ktorým sa zrušuje a nahrádza rozhodnutie 81/121/EHS.

                     (4)

                     Výška denných príspevkov vyplácaných členom výboru a ich náhradníkom by sa mala upraviť. Mal by sa ustanoviť systém preplácania cestovných výdavkov na základe skutočných nákladov, ako aj príspevkov s cieľom kompenzovať čas, ktorý títo členovia a náhradníci venujú výkonu svojich funkcií, a súvisiace administratívne náklady.

                     (5)

                     V prípade potreby by sa podrobné pravidlá poskytovania denných príspevkov a náhrad cestovných výdavkov a maximálnej výšky náhrad cestovných výdavkov mali stanoviť na úrovni výboru.

                     (6)

                     S cieľom zaručiť primeraný stupeň kontinuity pre členov výboru a ich náhradníkov by sa mali ustanoviť prechodné pravidlá.

                     (7)

                     Rozhodnutie 81/121/EHS by sa preto malo zrušiť,

               PRIJALA TOTO ROZHODNUTIE:

            Článok 1
            Členovia Európskeho hospodárskeho a sociálneho výboru (ďalej len „výbor“) a ich náhradníci (ďalej spoločne označovaní ako „príjemcovia“) sú v súlade s týmto rozhodnutím oprávnení na denné príspevky za dni, počas ktorých sa koná zasadnutie, na náhradu cestovných výdavkov a na príspevky za vzdialenosť a za dĺžku cesty.

            Článok 2

               1.   Denné príspevky príjemcov zúčastňujúcich sa na zasadnutiach sa stanovuje vo výške 290 EUR.
               Výbor môže rozhodnúť o zvýšení denného príspevku najviac o 50 %:

                           a)

                           za predpokladu, že príjemca, ktorého riadne pozvali na jedno alebo viacero zasadnutí, musí zaplatiť za nocľah v mieste konania zasadnutia aj pred prvým zasadnutím, aj po poslednom zasadnutí, alebo

                           b)

                           v prípade misie mimo Bruselu, pričom ceny ubytovania v hoteloch, ktoré sa vybrali pre ubytovanie príjemcu, presahujú 150 EUR za noc.

               2.   Denné príspevky sa môžu vyplácať príjemcom počas najviac dvoch dní, ktoré preklenú dobu medzi dvomi rokovaniami, v prípade, ak je takýto príspevok menej než náhrada cestovných výdavkov, ktoré by príjemcovi vznikli, keby uskutočnil medzi týmito zasadnutiami spiatočnú cestu.

            Článok 3
            Cestovné výdavky príjemcov sa uhradia na základe skutočných vzniknutých výdavkov. Výbor stanoví primeranú maximálnu výšku náhrady výdavkov s cieľom zabezpečiť, aby jeho náklady súvisiace s cestovaním nepresiahli úroveň, ktorá je obsiahnutá v jeho schválenom ročnom rozpočte.

            Článok 4
            Príjemcovia sú oprávnení na príspevok za vzdialenosť a na príspevok za dĺžku cesty. V prípade ciest medzi bydliskom príjemcu a Bruselom je príjemca oprávnený na príspevky pokrývajúce jednu cestu do Bruselu a jednu cestu späť z Bruselu za každý odpracovaný týždeň vo výbore.

            Článok 5
            Výbor prijme podrobné ustanovenia, ktorými sa vykonávajú články 2, 3 a 4 do 16. januára 2014.

            Článok 6
            Príspevok za vzdialenosť uvedený v článku 4 sa vypočíta týmto spôsobom:

                        a)

                        za časť cesty na úseku od 0 do 50 km: 15 EUR;

                        b)

                        za časť cesty na úseku od 51 do 500 km: 0,08 EUR/km;

                        c)

                        za časť cesty na úseku od 501 do 1 000 km: 0,04 EUR/km;

                        d)

                        za časť cesty na úseku od 1 001 do 3 000 km: 0,02 EUR/km;

                        e)

                        za časť cesty, ktorá presahuje 3 000 km: bez príspevku.

            Článok 7
            Príspevok za dĺžku cesty uvedený v článku 4 sa vypočíta týmto spôsobom:

                        a)

                        v prípade cesty s celkovou dĺžkou od dvoch do štyroch hodín: suma vo výške jednej osminy denného príspevku stanoveného v článku 2;

                        b)

                        v prípade cesty s celkovou dĺžkou od štyroch do šiestich hodín: suma vo výške jednej štvrtiny denného príspevku stanoveného v článku 2;

                        c)

                        v prípade cesty s celkovou dĺžkou nad šesť hodín, ktorá si nevyžaduje nocľah: suma vo výške jednej polovice denného príspevku stanoveného v článku 2;

                        d)

                        v prípade cesty s celkovou dĺžkou nad šesť hodín, ktorá si vyžaduje nocľah: suma vo výške úplného denného príspevku stanoveného v článku 2 po predložení príslušných dokladov.

            Článok 8

               1.   Pokiaľ odsek 2 tohto článku neustanovuje inak, ako prechodné opatrenie môžu príjemcovia požiadať, aby sa v súvislosti s nimi naďalej uplatňovalo rozhodnutie 81/121/EHS do konca ich funkčného obdobia, ktoré sa skončí 20. septembra 2015.

               2.   Výbor môže pri uplatnení odseku 1 tohto článku rozhodnúť o uplatnení zníženia súm stanovených v rozhodnutí 81/121/EHS.

            Článok 9
            Výbor každý rok do 30. apríla predloží Európskemu parlamentu a Rade podrobnú správu o poskytnutých náhradách cestovných výdavkov a vyplatených príspevkov príjemcom v predchádzajúcom roku. Správa musí obsahovať údaje o počte príjemcov, počte ciest, cieli cesty, cestovnej triede a vzniknutých a nahradených cestovných nákladoch, ako aj údaje o vyplatených príspevkoch.

            Článok 10
            Výbor do 16. októbra 2015 predloží Rade hodnotiacu správu o uplatňovaní tohto rozhodnutia, a najmä o jeho vplyve na rozpočet.
            Táto hodnotiaca správa musí obsahovať prvky, ktoré umožnia Rade v prípade potreby stanoviť príspevky príjemcov.

            Článok 11
            Rozhodnutie 81/121/EHS sa zrušuje s účinnosťou od 15. októbra 2013 bez toho, aby tým bol dotknutý článok 8 ods. 1.

            Článok 12
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

            V Bruseli 23. septembra 2013

                  Za Radu

                  predseda

               V. JUKNA

            (1)  Rozhodnutie Rady 81/121/EHS z 3. marca 1981 o poskytovaní denných príspevkov a náhrad cestovných výdavkov členom Európskeho hospodárskeho a sociálneho výboru, náhradníkom a odborníkom (Ú. v. ES L 67, 12.3.1981, s. 29).

            (2)  Ú. v. EÚ L 286, 17.10.2012, s. 110.


title: Rozhodnutie Rady z 27. júna 2002, ktorým sa mení a dopĺňa rozhodnutie 1999/311/ES, ktorým sa prijíma tretia etapa systému transeurópskej spolupráce v oblasti vysokoškolského vzdelávania (Tempus III) (2000 až 2006)

text:
Dôležité právne oznámenie

|

32002D0601

Úradný vestník L 195 , 24/07/2002 S. 0034 - 0037

		Rozhodnutie Radyz 27. júna 2002,ktorým sa mení a dopĺňa rozhodnutie 1999/311/ES, ktorým sa prijíma tretia etapa systému transeurópskej spolupráce v oblasti vysokoškolského vzdelávania (Tempus III) (2000 až 2006)(2002/601/ES)RADA EURÓPSKEJ ÚNIEso zreteľom na Zmluvu o založení Európskeho spoločenstva, najmä na jej článok 308,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],po konzultácii s Výborom pre regióny,keďže:(1) 23. júla 1996 Rada prijala nariadenie (ES) č. 1488/96 o finančných a technických opatreniach na podporu (MEDA) reformy hospodárskych a sociálnych štruktúr v rámci partnerstva Európa – Stredomorie [4].(2) Stredomorský región predstavujúci prioritnú oblasť pre spoločenstvo a politický, hospodársky a sociálny rozvoj stredomorských partnerov je výzvou stále narastajúcich rozmerov.(3) Je dôležité, aby sa sledovala a zintenzívnila spolupráca začatá v rámci partnerstva Európa – Stredomorie, ktoré sa založilo Barcelonskou deklaráciou dňa 27. novembra 1995.(4) Barcelonská deklarácia uznáva, že kultúrne a civilizačné tradície v rámci stredomorského regiónu, dialóg medzi týmito kultúrami a výmeny na medziľudskej, vedeckej a technickej úrovni sú základným faktorom pri približovaní národov Stredomoria, podpore porozumenia medzi nimi a zlepšovaní ich vzájomného chápania. Zdôrazňuje základnú povahu rozvoja ľudských zdrojov, najmä pokiaľ ide o vzdelávanie a odbornú prípravu mladých ľudí ako aj v oblasti kultúry a uznáva základný príspevok, ktorý občianska spoločnosť môže urobiť v procese rozvoja partnerstva Európa – Stredomorie a ako základný faktor na lepšie porozumenie a zbližovanie medzi národmi.(5) Spolupráca medzi Európou a Stredomorím v oblasti vysokoškolského vzdelávania je nevyhnutným nástrojom na dosiahnutie kľúčových cieľov stanovených v Barcelonskej deklarácii, najmä na rozvoj ľudských zdrojov, podporu porozumenia medzi kultúrami a nadviazaniu priateľských vzťahov medzi národmi v regióne Európa – Stredomorie, ako aj na rozvoj slobodných a prekvitajúcich občianskych spoločností.(6) 29. apríla 1999 Rada prijala rozhodnutie 1999/311/ES, ktorým sa prijíma tretia etapa systému transeurópskej spolupráce v oblasti vysokoškolského vzdelávania (Tempus III) (2000 až 2006) [5].(7) Program Tempus III sa ukázal byť účinným nástrojom štrukturálnej spolupráce a rozvoja vysokoškolského vzdelávania, vrátane zlepšenia ľudských zdrojov a odborných schopností. Pomocou univerzít a jej pracovníkov môže byť účinným príspevkom k rozvoju štruktúr verejnej správy a systému vzdelávania v krajinách oprávnených na podporu.(8) Rozšírenie zemepisného rozsahu programu Tempus III na nečlenské krajiny a územia Stredomoria uvedené v nariadení (ES) č. 1488/96 by umožnilo budovať na osvedčených prednostiach tohto programu, dosiahnuť hospodárske úspory a podporovať regionálnu spoluprácu v širšej oblasti regiónu Európa – Stredomorie.(9) Je vhodné, aby sa predĺžila doba trvania programu Tempus III o šesť mesiacov do 31. decembra 2006 bez toho, aby sa upravovali ustanovenia o financovaní, keďže táto doba trvania zodpovedá dobe trvania finančných perspektív ako aj dobe trvania iných dôležitých programov spoločenstva v oblasti vzdelávania a odbornej prípravy.(10) Opatrenia nevyhnutné na uplatňovanie programu Tempus III by sa mali prijať v súlade s rozhodnutím Rady 1999/468/ES z 28. júna 1999, ktoré ustanovuje postup na uplatňovanie vykonávacích právomocí delegovaných na Komisiu [6],(11) Vzhľadom k tomu by sa preto malo zmeniť a doplniť rozhodnutie 1999/311/ES,ROZHODLA TAKTO:Článok 1Rozhodnutie 1999/311/ES sa týmto mení a dopĺňa takto:1. Články 1 a 2 sa nahrádzajú takto:"Článok 1Doba trvania program Tempus IIITýmto sa prijíma tretia etapa programu transeurópskej spolupráce v oblasti vysokoškolského vzdelávania (ďalej len "Tempus III") na dobu od 1. júla 2000 do 31. decembra 2006.Článok 2Krajiny oprávnené na podporu1. Tempus III zahŕňa krajiny, ktoré sú príjemcami podľa nariadenia Rady (ES) č. 2666/2000 z 5. decembra 2000 o pomoci pre Albánsko, Bosnu a Hercegovinu, Chorvátsko, Federálnu republiku Juhoslávia a Bývalú juhoslovanskú republika Macedónsko [7], nové nezávislé štáty bývalého Sovietskeho zväzu a Mongolsko uvedené v nariadení (ES, Euratom) č. 99/2000 z 29. decembra 1999 o ustanoveniach na finančnú pomoc partnerských štátov vo východnej Európe a v strednej Ázii [8], stredomorské nečlenské krajiny a územia vymenované v nariadení Rady (ES) č. 1488/96 z 23. júla 1996 o finančných a technických opatreniach na podporu (MEDA) reformy hospodárskych a sociálnych štruktúr v rámci partnerstva Európa – Stredomorie [9]. Tieto krajiny ďalej nazývajú len "krajiny oprávnené na podporu".2. Na základe vyhodnotenia špecifickej situácie každej krajiny Komisia súhlasí s príslušnými krajinami oprávnenými na podporu v súlade s postupom ustanoveným v nariadeniach uvedených v odseku 1 v tom, či sa budú zúčastňovať na programe Tempus III a s charakterom a podmienkami ich účasti. Podmienky článku 10 ods. 1 sa uplatnia na krajiny spĺňajúce podmienky na podporu, ktoré sa nezúčastňujú na programe Tempus III."2. Články 5, 6 a 7 sa nahrádzajú takto:"Článok 5Cieľ1. Cieľom programu Tempus III je, v súlade s usmerneniami a všeobecnými cieľmi nariadení uvedených v článku 2 ods. 1 a doplnkovo v spojení s programami a sektorovými prístupmi, ktoré z nich vyplývajú, podporovať rozvoj vysokoškolských systémov v krajinách oprávnených na podporu prostredníctvom čo najvyrovnanejšej spolupráce s partnermi zo všetkých členských štátov.2. Presnejšie definované, program Tempus III:a) podporuje porozumenie medzi kultúrami a nadväzovanie priateľských vzťahov medzi nimi, rozvíja slobodné a prosperujúce občianske spoločnosti; ab) uľahčuje prispôsobovanie a rozvoj vysokoškolského vzdelávania, aby lepšie zodpovedalo sociálno-ekonomickým a kultúrnym potrebám krajín spĺňajúcich podmienky na podporu tým, že sa zaoberá:i) otázkami rozvoja a prepracovania učebných plánov v prioritných oblastiach;ii) reformou a rozvojom štruktúr a zariadení vysokoškolského vzdelávania a ich riadenia;iii) rozvojom odbornej prípravy vedúcej k takým kvalifikáciám, ktoré odstránia deficit vysoko odborných kvalifikácií potrebných v súvislosti s ekonomickou reformou a rozvojom, najmä prostredníctvom zlepšujúcich sa a narastajúcich väzieb s priemyslom;iv) prínosom vysokoškolského vzdelávania a odbornej prípravy pre občanov a na posilnenie demokracie.3. Pri realizácii cieľa program Tempus III Komisia sleduje všeobecnú politiku spoločenstva v oblasti rovnosti príležitostí pre mužov a ženy. Komisia zabezpečí aj to, aby žiadna skupina obyvateľov nebola vylúčená alebo znevýhodnená.Článok 6Dialóg s krajinami oprávnenými na podporuPo dohode s príslušnými orgánmi v každej krajine Komisia stanoví podrobné priority a ciele pre úlohy programu Tempus III, a to na základe cieľa programu a ustanovení v prílohe a najmä v súlade:a) so všeobecnými cieľmi nariadení uvedených v článku 2 ods. 1;b) s hospodárskou, sociálnou a vzdelávacou politikou každej krajiny oprávnenej na podporu;c) s potrebou dosiahnuť vyvážený vzťah medzi vybratými prioritnými oblasťami a prostriedkami pridelenými na program Tempus III.Článok 7Výbor1. Komisia realizuje program Tempus III v súlade s ustanoveniami prílohy, na základe podrobných každoročne prijímaných usmernení a podľa podrobných priorít a cieľov dohodnutých s príslušnými orgánmi v každej krajine spĺňajúcej podmienky na podporu, ako je ustanovené v článku 6.2. Výbor uvedený v odsekoch 4 a 5 pomáha Komisii najmä pri realizácii programu, pričom zoberie do úvahy cieľ ustanovený v článku 5 a koordinuje svoju prácu s inými výbormi, ktoré sa zriadili v oblasti vzdelávania (Sokrates) a odbornej prípravy (Leonardo).3. Opatrenia potrebné na vykonanie tohto rozhodnutia, ktoré sa týkajú nižšie uvedených predmetov, sa prijmú v súlade s postupom ustanoveným v odseku 4:a) všeobecné usmernenia pre riadenie programu Tempus III;b) výber postupov a všeobecných usmernení pre finančnú pomoc spoločenstva (sumy, doba trvania a príjemcovia);c) otázky týkajúce sa celkovej vyrovnanosti programu Tempus III, vrátane rozpisov medzi rôznymi činnosťami;d) podrobné priority a ciele, ktoré sa musia dohodnúť s príslušnými orgánmi v každej krajine oprávnenej na podporu;e) opatrenia na monitorovanie a vyhodnocovanie programu Tempus III.4. Komisii pomáha výbor.Tam, kde je odkaz na tento odsek, uplatnia sa články 4 a 7 rozhodnutia 1999/468/ES.Obdobie ustanovené v článku 4 ods. 3 rozhodnutia 1999/468/ES sa stanovuje na jeden mesiac.Komisia prijme svoj rokovací poriadok.5. Okrem toho môže Komisia konzultovať s výborom akékoľvek otázky týkajúce sa realizácie programu Tempus III, vrátane výročnej správy.V takomto prípade sa uplatnia články 3 a 7 rozhodnutia 1999/468/ES;"3. Články 9 a 10 sa nahrádzajú takto:"Článok 9Súvislosť s inými činnosťami spoločenstvaKomisia zabezpečí súlad podľa postupu uvedeného v článku 7 ods. 4 tohto rozhodnutia a, ak je to potrebné, podľa postupu uvedeného v článku 10 nariadenia (ES) č. 2666/2000, v článku 13 nariadenia (ES, Euratom) č. 99/2000 a v článku 11 nariadenia (ES) č. 1488/96 v rámci obmedzení stanovených rozhodnutiami o ročnom rozpočte a, ak je to potrebné, vzájomné dopĺňanie sa medzi programom Tempus III a inými činnosťami spoločenstva, ktoré sa uskutočnia v spoločenstve a aj ako súčasť pomoci poskytovanej krajinám oprávneným na podporu, najmä pokiaľ ide o činnosti Európskej nadácie pre odbornú prípravu.Článok 10Koordinácia s činnosťami v tretích krajín1. Komisia zabezpečí primeranú koordináciu s činnosťami, ktoré uskutočňujú tretie krajiny [10] alebo univerzity a podnikateľský sektor v takýchto krajinách v tej istej oblasti ako sa uskutočňuje program Tempus III, a ak je to potrebné, vrátane účasti na projektoch programu Tempus III.2. Táto účasť môže mať rôzne formy, vrátane jednej alebo viacerých z týchto foriem:a) účasť na projektoch programu Tempus III na základe spolufinancovania;b) využitie príležitostí dostupných podľa programu Tempus III na usmernenie výmenných akcií, ktoré sú dvojstranne financované;c) koordinácia medzi programom Tempus III a národnými iniciatívami, ktoré majú rovnaké ciele, ale ktoré sú financované a riadené oddelene;d) vzájomná výmena informácií o všetkých príslušných iniciatívach v tejto oblasti."4. odsek 2 v článku 12 sa nahrádza takto:"Do 30. júna 2004 predloží dočasnú správu o výsledkoch hodnotenia spolu s akýmikoľvek návrhmi na rozšírenie alebo upravenie programu Tempus III na dobu začínajúcu od 1. januára 2007;"5. v prílohe sa text pod nadpisom "Individuálne granty" nahrádza textom v prílohe tohoto rozhodnutia.Článok 2Toto rozhodnutie nadobúda účinnosť dňom jeho prijatia.Toto rozhodnutie sa uverejní v Úradnom vestníku Európskych spoločenstiev.V Luxemburgu 27. júna 2002Za RadupredsedaM. Arias Cañete[1] Ú. v. ES C 151 E, 25.6.2002, s. 118.[2] Stanovisko poskytnuté 14. mája 2002 (zatiaľ neuverejnené v Úradnom vestníku).[3] Ú. v. ES C 149, 21.6.2002, s. 36.[4] Ú. v. L 189, 30.7.1996, s. 1. Nariadenie naposledy zmenené a doplnené nariadením (ES) č. 2698/2000 (Ú. v. ES L 311, 12.12.2000, s. 1).[5] Ú. v. ES L 120, 8.5.1999, s. 30. Nariadenie naposledy zmenené a doplnené nariadením (ES) č. 2666/2000 (Ú. v. ES L 306, 7.12.2000, s. 1).[6] Ú. v. ES L 184, 17.7.1999, s. 23.[7] Ú. v. ES. L 306, 7.12.2000, s. 1. Nariadenie naposledy zmenené a doplnené nariadením (ES) č. 2415/2001 (Ú. v. ES L 327, 12.12.2001, s. 3).[8] Ú. v. ES L 12, 18.1.2000, s. 1.[9] Ú. v. ES L 189, 30.7. 1996, s. 1. Nariadenie naposledy zmenené a doplnené nariadením (ES) č. 2698/2000 (Ú. v. ES L 311, 12.12.2000, s. 1).[10] Tieto krajiny sú členmi Skupiny 24, iné ako členské štáty spoločenstva, Cyprus a Malta, a pridružené krajiny strednej a východnej Európy, a účasť sa týka projektov s nepridruženými krajinami strednej a východnej Európy, ktoré sú krajinami oprávnenými na podporu z programu Phare a iné také krajiny, o zaradení ktorých môže spoločenstvo neskôr rozhodnúť.--------------------------------------------------PRÍLOHA"Individuálne grantyOkrem spoločných európskych projektov (SEP) a štrukturálnych a/alebo doplnkových opatrení poskytne spoločenstvo granty pre učiteľov, výskumných pracovníkov, školiteľov, administratívnych pracovníkov univerzít, vedúcich pracovníkov na ministerstvách, odborníkov z oblasti plánovania školstva a pre iných odborníkov v oblasti vzdelávania z krajín oprávnených na podporu alebo zo spoločenstva, na pobyty s cieľom zlepšenia kvality, rozvoja a reštrukturalizácie vysokoškolského vzdelávania v krajinách oprávnených na podporu.Tieto pobyty môžu inter alia zahŕňať tieto oblasti:- rozvoj kurzov a učebného materiálu,- rozvíjanie kvalifikácie pracovníkov, najmä prostredníctvom doškoľovania a odborných stáží v podnikoch,- vyučovanie, výskum a školenia,- aktivity na podporu rozvoja vysokoškolského vzdelávania,- účasť na aktivitách európskych združení, najmä univerzitných združení."--------------------------------------------------


title: 2012/563/EÚ: Rozhodnutie Európskeho parlamentu z  10. mája 2012 o účtovnej závierke Prekladateľského strediska pre orgány Európskej únie za rozpočtový rok 2010

text:
               17.10.2012

               SK

               Úradný vestník Európskej únie

               L 286/147

         ROZHODNUTIE EURÓPSKEHO PARLAMENTU
   z 10. mája 2012
   o účtovnej závierke Prekladateľského strediska pre orgány Európskej únie za rozpočtový rok 2010
   (2012/563/EÚ)
   Európsky parlament,

               —

               so zreteľom na konečnú ročnú účtovnú závierku Prekladateľského strediska pre orgány Európskej únie za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Prekladateľského strediska pre orgány Európskej únie za rozpočtový rok 2010 spolu s odpoveďami strediska (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre inštitúcie Európskej únie (3), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0125/2012),

               1.

               schvaľuje účtovnú závierku Prekladateľského strediska pre orgány Európskej únie za rozpočtový rok 2010;

               2.

               poveruje svojho predsedu, aby postúpil toto rozhodnutie riaditeľovi Prekladateľského strediska pre orgány Európskej únie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 117.

      (2)  Ú. v. ES L 248, 16.9.2002, s. 1.

      (3)  Ú. v. ES L 314, 7.12.1994, s. 1.

      (4)  Ú. v. ES L 357, 31.12.2002, s. 72.


title: 2005/244/ES: Rozhodnutie Rady z 3. marca 2005 o uzavretí Dohody medzi Európskym spoločenstvom a vládou Vietnamskej socialistickej republiky o prístupe na trh

text:
               22.3.2005

               SK

               Úradný vestník Európskej únie

               L 75/35

         ROZHODNUTIE RADY
   z 3. marca 2005
   o uzavretí Dohody medzi Európskym spoločenstvom a vládou Vietnamskej socialistickej republiky o prístupe na trh
   (2005/244/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133, v spojení s prvým pododsekom jej článku 300 ods. 2,
   so zreteľom na návrh Komisie,
   kedže:

               (1)

               Komisia dojednala v mene Spoločenstva v súvislosti s pristúpením Vietnamu k WTO dvojstrannú dohodu o včasnej implementácii záväzkov týkajúcich sa prístupu na trh.

               (2)

               Dohoda bola parafovaná 3. decembra 2004.

               (3)

               Je potrebné, aby dohoda, ktorá bude mať dočasný charakter a zámer sui generis, nadobudla platnosť čo možno najskôr, ak má byť účinná. Uzavretie dohody neovplyvní žiadnym spôsobom rozdelenie právomocí medzi Spoločenstvom a jeho členskými štátmi v súlade s právom Spoločenstva, tak ako ho vykladá Súdny dvor.

               (4)

               Dohoda by sa mala schváliť v mene Spoločenstva,

         ROZHODLA TAKTO:
   Článok 1
   Dohoda medzi Európskym spoločenstvom a vládou Vietnamskej socialistickej republiky o prístupe na trh sa týmto schvaľuje v mene Spoločenstva.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu splnomocnenú na podpis tejto dohody s cieľom zaviazať Spoločenstvo.
   Článok 3
   Komisia v súlade s postupom uvedeným v článku 17 nariadenia Rady (EHS) č. 3030/93 z 12. októbra 1993 o spoločných pravidlách pre dovozy určitých textilných výrobkov z tretích krajín (1) prijme opatrenie uvedené v prvom odseku článku 5 tejto dohody, z ktorého vyplýva opätovné zavedenie kvót na textilné a odevné výrobky v prípade, že Vietnam nedodrží svoje záväzky podľa článkov 2, 3 a 4 tejto dohody a odseku 9 dohody vo forme výmeny listov, parafovanej 15. februára 2003.
   Ustanovenia tohto rozhodnutia, ktorým sa schvaľuje dohoda, majú prednosť pred nariadením (EHS) č. 3030/93, pokiaľ sa týkajú tohto istého predmetu.

      V Bruseli 3. marca 2005

            Za Radu

            predseda

         F. BILTGEN

      (1)  Ú. v. ES L 275, 8.11.1993, s. 1. Nariadenie naposledy zmenené a doplnené nariadením (ES) č. 2200/2004 (Ú. v. EÚ L 374, 22.12.2004, s. 1).
   DOHODA
   medzi Európskym spoločenstvom a vládou Vietnamskej socialistickej republiky o prístupe na trh
   EURÓPSKE SPOLOČENSTVO
   a
   VLÁDA VIETNAMSKEJ SOCIALISTICKEJ REPUBLIKY
   ďalej spoločne „strany“ a jednotlivo „strana“,
   S UZNANÍM dôležitosti koordinácie a posilňovania priateľstva, spolupráce a interakcie medzi Vietnamskou socialistickou republikou a Európskym spoločenstvom a
   SO ŽELANÍM rozvíjať a rozširovať obchodné a investičné vzťahy medzi Vietnamskou socialistickou republikou a Európskym spoločenstvom,
   SA DOHODLI TAKTO:
   Článok 1
   Od 1. januára 2005 Európske spoločenstvo pozastaví kvóty na textilné a odevné výrobky pre Vietnamskú socialistickú republiku s cieľom ich odstránenia.
   Článok 2
   Od 1. januára 2005 Vietnamská socialistická republika:

               —

               uplatní clá na odevné výrobky, výrobky z vláken, hotové textilné výrobky a vlákna na úrovniach, ktoré Vietnam schválil v Dohode o obchode s textilnými a odevnými výrobkami a iných opatreniach na liberalizáciu obchodu, parafovanej v Hanoji 15. februára 2003 (1),

               —

               uplatní colnú sadzbu na dovoz priadzí vo výške 5 %,

               —

               uplatní colnú sadzbu na dovoz vín a liehovín vo výške 65 %,

               —

               poskytne investorom a poskytovateľom služieb z Európskeho spoločenstva zaobchádzanie, ktoré nie je menej výhodné ako zaobchádzanie dohodnuté pre investorov a poskytovateľov služieb z USA v dvojstrannej Obchodnej dohode medzi Vietnamskou socialistickou republikou a Spojenými štátmi americkými v kapitolách o investíciách a obchode so službami a v príslušných prílohách k tejto dohode,

               —

               umožní prevádzkovateľom z Európskeho spoločenstva investovať do výroby cementu a slinku podľa nariadení platných v tomto sektore vo Vietname. Tieto nariadenia nie sú diskriminačné,

               —

               umožní investorom z Európskeho spoločenstva v telekomunikačnom sektore, ktorí v súčasnosti pôsobia na základe zmlúv o obchodnej spolupráci s vietnamskými prevádzkovateľmi, obnoviť súčasné dojednania alebo im umožní za podmienok, ktoré nebudú menej výhodné ako doteraz platné podmienky, zmeniť ich na iné formy prevádzky v súlade s dohodou WTO, ktorú Vietnam a Európske spoločenstvo parafovali 9. októbra 2004,

               —

               zruší obmedzenie pre zákazníkov, ktorým poskytovatelia počítačových, stavebných, inžinierskych služieb, integrovaných inžinierskych služieb, architekti a urbanisti z Európskeho spoločenstva, v súčasnosti pôsobiaci vo Vietname, poskytujú svoje služby,

               —

               po zvážení každého jednotlivého prípadu a v zmysle podmienok ustanovených v dohode WTO, ktorú Vietnam a Európske spoločenstvo parafovali 9. októbra 2004, udelí licencie prevádzkovateľom z Európskeho spoločenstva na založenie podnikov vo Vietname so 100 % vlastníckym podielom z Európskeho spoločenstva, ktoré budú poskytovať počítačové, stavebné, inžinierske a integrované inžinierske služby, služby architektov a urbanistov bez obmedzení pre zákazníkov, ktorým budú tieto služby poskytované,

               —

               umožní 04 (štyrom) farmaceutickým spoločnostiam z Európskeho spoločenstva spustiť vo Vietname výrobu podľa receptúry tretieho („toll manufacturing“) bez toho, aby sa požadoval prevod licencie, a ponechajú si ich povolenia na uvedenie dovážaných výrobkov na trh,

               —

               umožní spoločnostiam z Európskeho spoločenstva založiť spoločné podniky s vietnamskými partnermi, ktoré budú bez obmedzenia kapitálového vkladu Európskeho spoločenstva investovať do výstavby kancelárskych budov a bytov na predaj a prenájom, podľa vietnamského práva a nariadení o predaji a prenájme nehnuteľností.

         Článok 3
   Najneskôr do 31. marca 2005 Vietnamská socialistická republika:

               —

               udelí 01 (jednej) distribučnej spoločnosti z Európskeho spoločenstva licenciu na založenie podniku vo Vietname so 100 % vlastníckym podielom z Európskeho spoločenstva v zmysle podmienok ustanovených v dohode WTO, ktorú Vietnam a Európske spoločenstvo parafovali 9. októbra 2004,

               —

               udelí 01 (jednej) poisťovacej spoločnosti z Európskeho spoločenstva licenciu na vykonávanie činnosti v sektore životného poistenia vo Vietname,

               —

               umožní lodným linkám z Európskeho spoločenstva vstúpiť s kapitálovým podielom vo výške 51 % do spoločného podniku a umožní 01 (jednej) lodnej linke z Európskeho spoločenstva založiť vo Vietname podnik so 100 % vlastníckym podielom z Európskeho spoločenstva, ktorý bude vykonávať všetky aktivity pre svoju lodnú linku, v zmysle podmienok ustanovených v dohode WTO, ktorú Vietnam a Európske spoločenstvo parafovali 9. októbra 2004,

               —

               udelí licenciu jednému poskytovateľovi služieb z Európskeho spoločenstva, ktorý bude vo Vietname poskytovať služby systému elektronických rezervácií, v zmysle podmienok ustanovených v dohode WTO, ktorú Vietnam a Európske spoločenstvo parafovali 9. októbra 2004,

               —

               zavedie colnú kvótu na dovoz 3 500 jednotiek úplne poskladaných motocyklov alebo skútrov s pôvodom z Európskeho spoločenstva do výšky 70 % súčasnej colnej sadzby. Najmenej 50 % z tejto kvóty sa pridelí vietnamským obchodným zástupcom a distribútorom riadne splnomocneným výrobcami z Európskeho spoločenstva.

         Článok 4
   Vietnamská socialistická republika:

               —

               zabezpečí investorom z Európskeho spoločenstva zaobchádzanie, ktoré nie je menej výhodné ako zaobchádzanie dohodnuté pre japonských investorov v dvojstrannej Dohode o investíciách medzi Vietnamskou socialistickou republikou a Japonskom po nadobudnutí platnosti uvedenej dohody,

               —

               v rokoch 2005 a 2006 udelí licencie 03 (trom) poskytovateľom environmentálnych služieb z Európskeho spoločenstva, ktorí budú pôsobiť vo Vietname ako podniky so 100 % vlastníckym podielom z Európskeho spoločenstva a budú poskytovať environmentálne služby s výnimkou služieb hodnotenia vplyvu na životné prostredie v rozsahu aktivít a v zmysle podmienok ustanovených v dohode WTO, ktorú Vietnam a Európske spoločenstvo parafovali 9. októbra 2004,

               —

               umožní distribútorom z Európskeho spoločenstva, ktorí legálne pôsobia vo Vietname, otvoriť 04 (štyri) ďalšie sklady v roku 2005 a 02 (dva) ďalšie sklady v roku 2006,

               —

               udelí 01 (jednému) distribútorovi z Európskeho spoločenstva licenciu na prevádzkovanie podniku vo Vietname so 100 % vlastníckym podielom z Európskeho spoločenstva v roku 2006 v zmysle podmienok ustanovených v dohode WTO, ktorú Vietnam a Európske spoločenstvo parafovali 9. októbra 2004,

               —

               najneskôr do decembra 2004 zníži zoznam zakázaných molekúl na počet 5 – 7 molekúl a najneskôr do 31. decembra 2005 tento zoznam pre Európske spoločenstvo zruší.

         Článok 5
   Európske spoločenstvo môže opätovne zaviesť kvóty na textilné a odevné výrobky na úrovni celkového množstva kvót na textilné a odevné výrobky, ktorú stanovilo Európske spoločenstvo Vietnamu v roku 2004, zvýšenej o ročnú mieru rastu, ustanovenú v Dohode o obchode s textilnými a odevnými výrobkami a iných opatreniach na liberalizáciu obchodu, parafovanej v Hanoji 15. februára 2003, v prípade, že Vietnam nedodrží akýkoľvek zo záväzkov obsiahnutých v článkoch 2, 3 a 4 tejto dohody alebo v odseku 9 dohody z roku 2003, citovanej vyššie.
   V prípade, že Európske spoločenstvo nesplní svoje záväzky podľa článku 1 tejto dohody alebo odseku 9 Dohody o obchode s textilnými a odevnými výrobkami a iných opatreniach na liberalizáciu obchodu, parafovanej v Hanoji 15. februára 2003, Vietnam môže pozastaviť plnenie svojich záväzkov podľa článkov 2, 3 a 4 tejto dohody.
   Článok 6
   Táto dohoda nadobúda platnosť po výmene písomných oznámení medzi stranami, v ktorých potvrdia ukončenie svojich príslušných vnútorných postupov potrebných na tento účel.
   Každá strana môže kedykoľvek navrhnúť úpravy tejto dohody alebo ju vypovedať pod podmienkou dodržania minimálne šesťmesačnej výpovednej lehoty. V prípade výpovede sa platnosť dohody ukončí dňom uplynutia výpovednej lehoty.
   Platnosť tejto dohody sa končí dátumom pristúpenia Vietnamu k WTO.
   Strany dbajú o ukončenie svojich príslušných vnútorných postupov, aby sa táto dohoda mohla vykonávať do 31. decembra 2004.
   Článok 7
   Táto dohoda je vyhotovená dvojmo v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom a vietnamskom jazyku, pričom každé znenie je rovnako autentické.

            Za Európske spoločenstvo

            Za vládu Vietnamskej socialistickej republiky

      (1)  Uverejnené v
         Úradnom vestníku Európskej únie L 152, 26.6.2003, s. 42, ako Dohoda vo forme výmeny listov, ktorou sa mení a dopĺňa Dohoda medzi Európskym spoločenstvom a Vietnamskou socialistickou republikou o obchode s textilnými a odevnými výrobkami a iných opatreniach na liberalizáciu obchodu, naposledy zmenená a doplnená dohodou vo forme výmeny listov, ktorá bola parafovaná 31. marca 2000.


title: Rozhodnutie Komisie (EÚ) 2015/1380 z 10. augusta 2015, ktorým sa Dánskemu kráľovstvu povoľuje ratifikovať Dohovor o medzinárodných zábezpekách na mobilné zariadenia a jeho Protokol týkajúci sa záležitostí špecifických pre letecké zariadenia, ktoré boli spoločne prijaté v Kapskom Meste 16. novembra 2001 [oznámené pod číslom C(2015) 5553]

text:
               12.8.2015

               SK

               Úradný vestník Európskej únie

               L 213/6

         ROZHODNUTIE KOMISIE (EÚ) 2015/1380
   z 10. augusta 2015,
   ktorým sa Dánskemu kráľovstvu povoľuje ratifikovať Dohovor o medzinárodných zábezpekách na mobilné zariadenia a jeho Protokol týkajúci sa záležitostí špecifických pre letecké zariadenia, ktoré boli spoločne prijaté v Kapskom Meste 16. novembra 2001

         [oznámené pod číslom C(2015) 5553]

   (Iba dánske znenie je autentické)
   EURÓPSKA KOMISIA
   so zreteľom na Zmluvu o fungovaní Európskej únie,
   so zreteľom na rozhodnutie Rady 2006/325/ES z 27. apríla 2006 o uzavretí Dohody medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach (1), a najmä na jeho článok 1a,
   keďže:

               (1)

               Podľa článku 5 ods. 2 dohody medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach (2) (ďalej len „dohoda“) sa Dánsko musí zdržať uzavretia medzinárodných dohôd, ktoré môžu ovplyvňovať alebo upravovať pôsobnosť nariadenia Rady (ES) č. 44/2001 (3), pokiaľ na to Európska únia neudelila súhlas a neboli podniknuté dostatočné opatrenia v súvislosti so vzťahom medzi dohodou medzi Európskou úniou a Dánskom na jednej strane a príslušnou medzinárodnou dohodou na strane druhej. Nariadenie (ES) č. 44/2001 bolo zrušené a nahradené nariadením Európskeho parlamentu a Rady (EÚ) č. 1215/2012 (4).

               (2)

               V súlade s článkom 3 ods. 2 dohody Dánsko oznámilo Komisii listom z 20. decembra 2012 svoje rozhodnutie vykonať obsah nariadenia (EÚ) č. 1215/2012 (5). V súlade s článkom 3 ods. 6 dohody vznikli oznámením Dánska podľa medzinárodného práva Dánsku a Európskej únii vzájomné povinnosti. Nariadenie (EÚ) č. 1215/2012 je teda zmenou dohody.

               (3)

               Dánsko 30. marca 2015 požiadalo Európsku úniu o súhlas s jeho navrhovanou ratifikáciou Dohovoru o medzinárodných zábezpekách na mobilné zariadenia (ďalej len „dohovor“) a jeho Protokolu týkajúceho sa záležitostí špecifických pre letecké zariadenia (ďalej len „protokol“), ktoré boli spoločne prijaté v Kapskom Meste 16. novembra 2001

               (4)

               Na niektoré záležitosti upravené dohovorom a protokolom sa vzťahuje aj nariadenie (EÚ) č. 1215/2012, ktoré je teda danými nástrojmi dotknuté. Najmä článok 13 dohovoru a článok X protokolu upravujú predbežné opatrenia. Druhý zo spomenutých sa uplatňuje, iba ak zmluvný štát protokolu urobil vyhlásenie podľa článku XXX ods. 2 Okrem toho článok 43 dohovoru a článok XXI protokolu upravujú právomoc súdov podľa článku 13 dohovoru. Súhlas Európskej únie s tým, aby Dánsko ratifikovalo dohovor a protokol, je teda potrebný, pokiaľ dané pravidlá majú vplyv na nariadenie (EÚ) č. 1215/2012.

               (5)

               Podľa článku 1a rozhodnutia 2006/325/ES na účely uplatňovania článku 5 ods. 2 dohody musí Komisia pred prijatím rozhodnutia o vyjadrení súhlasu Únie posúdiť, či medzinárodná dohoda, ktorú Dánsko plánuje uzavrieť, nebude mať za následok neúčinnosť dohody a neohrozí riadne fungovanie systému vytvoreného na základe pravidiel tejto dohody.

               (6)

               Európska únia pristúpila k dohovoru a protokolu na základe rozhodnutia Rady 2009/370/ES (6) a 28. apríla 2009 uložila svoju listinu o pristúpení.

               (7)

               V súlade s rozhodnutím 2009/370/ES Európska únia pri pristúpení k dohovoru a protokolu vydala vyhlásenie podľa článku 55 dohovoru vo vzťahu k uplatňovaniu článkov 13 a 43 v prípadoch, keď má dlžník bydlisko na území členského štátu Európskej únie. Zároveň podľa článku XXX ods. 5 protokolu vyhlásila, že jeho článok XXI sa nebude uplatňovať v rámci Európskej únie a že v tejto súvislosti sa bude uplatňovať nariadenie (ES) č. 44/2001 v prípade členských štátov, ktoré sú viazané uvedeným nariadením alebo akoukoľvek inou dohodou určenou na predĺženie jeho účinnosti. V súvislosti s článkom X protokolu nevydala žiadne vyhlásenie.

               (8)

               V súlade s článkami 1 a 2 protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nepodieľalo na prijímaní rozhodnutia 2009/370/ES a nie je ním viazané ani sa naň nevzťahuje. Dohovorom a protokolom bude viazané len ako samostatná zmluvná strana.

               (9)

               Vzhľadom na uvedené okolnosti, ako aj na skutočnosť, že dohovor a protokol nadobudli platnosť 1. augusta 2009 vo všetkých členských štátoch Európskej únie okrem Dánska, sa Komisia domnieva, že ich ratifikácia zo strany Dánska nebude mať za následok neúčinnosť dohody ani neohrozí riadne fungovanie systému vytvoreného na základe jej pravidiel, ak Dánsko vydá podobné vyhlásenia ako Európska únia podľa článku 55 dohovoru a článku XXX ods. 5 protokolu. Za toho istého predpokladu nebudú ovplyvnené podmienky, za ktorých pristúpila k dohovoru a protokolu samotná Európska únia.

               (10)

               Preto by Európska únia mala Dánsku povoliť ratifikáciu dohovoru a protokolu. Pri ratifikácii dohovoru a protokolu by Dánsko malo vydať vyhlásenia týkajúce sa článkov 13 a 43 dohovoru a článku XXI protokolu podľa vzoru vyhlásení Európskej únie,

         PRIJALA TOTO ROZHODNUTIE
   Článok 1
   Komisia v mene Európskej únie Dánskemu kráľovstvu povoľuje ratifikovať Dohovor o medzinárodných zábezpekách na mobilné zariadenia a jeho Protokol týkajúci sa záležitostí špecifických pre letecké zariadenia, ktoré boli spoločne prijaté v Kapskom Meste 16. novembra 2001.
   Článok 2
   Pri ratifikácii dohovoru a protokolu Dánsko vydá tieto vyhlásenia:

                  „1.

                  Podľa článku 55 dohovoru z Kapského Mesta, ak má dlžník bydlisko na území členského štátu Európskej únie, bude Dánsko v prípade predbežných opatrení uplatňovať články 13 a 43 dohovoru iba v súlade s článkom 35 nariadenia Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach (7) podľa výkladu Súdneho dvora Európskej únie v zmysle článku 24 Bruselského dohovoru z 27. septembra 1968 o právomoci a o výkone rozsudkov v občianskych a obchodných veciach (8).

                  2.

                  V súlade s článkom XXX ods. 5 leteckého protokolu nebude Dánsko uplatňovať článok XXI uvedeného protokolu; v tejto súvislosti sa bude uplatňovať nariadenie Európskeho parlamentu a Rady (EÚ) č. 1215/2012 o právomoci a o uznávaní a výkone rozsudkov v občianskych a obchodných veciach.

   Článok 3
   Toto rozhodnutie je určené Dánskemu kráľovstvu.

      V Bruseli 10. augusta 2015

            Za Komisiu

         Věra JOUROVÁ

            členka Komisie

      (1)  Ú. v. EÚ L 120, 5.5.2006, s. 22.

      (2)  Ú. v. EÚ L 299, 16.11.2005, s. 62.

      (3)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, 16.1.2001, s. 1).

      (4)  Nariadenie Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach (Ú. v. EÚ L 351, 20.12.2012, s. 1).

      (5)  Ú. v. EÚ L 79, 21.3.2013, s. 4.

      (6)  Rozhodnutie Rady 2009/370/ES zo 6. apríla 2009 o pristúpení Európskeho spoločenstva k Dohovoru o medzinárodných zábezpekách na mobilné zariadenia a jeho Protokolu týkajúceho sa záležitostí špecifických pre letecké zariadenia, ktoré boli spoločne prijaté 16. novembra 2001 v Kapskom Meste (Ú. v. EÚ L 121, 15.5.2009, s. 3).


title: Rozhodnutie Európskeho parlamentu (EÚ) 2016/1530 z 28. apríla 2016 o účtovnej závierke Európskeho orgánu pre poisťovníctvo a dôchodkové poistenie zamestnancov za rozpočtový rok 2014

text:
               14.9.2016

               SK

               Úradný vestník Európskej únie

               L 246/272

         ROZHODNUTIE EURÓPSKEHO PARLAMENTU (EÚ) 2016/1530
   z 28. apríla 2016
   o účtovnej závierke Európskeho orgánu pre poisťovníctvo a dôchodkové poistenie zamestnancov za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho orgánu pre poisťovníctvo a dôchodkové poistenie zamestnancov za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskeho orgánu pre poisťovníctvo a dôchodkové poistenie zamestnancov za rozpočtový rok 2014 spolu s odpoveďou orgánu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória orgánu za plnenie rozpočtu za rozpočtový rok 2014 (05584/2016 – C8-0087/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (4), a najmä na jeho článok 64,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A8-0091/2016),

               1.

               berie na vedomie, že konečná ročná účtovná závierka Európskeho orgánu pre poisťovníctvo a dôchodkové poistenie zamestnancov sa nachádza v prílohe ku správe Dvora audítorov;

               2.

               schvaľuje účtovnú závierku Európskeho orgánu pre poisťovníctvo a dôchodkové poistenie zamestnancov za rozpočtový rok 2014;

               3.

               poveruje svojho predsedu, aby postúpil toto rozhodnutie výkonnému riaditeľovi Európskeho orgánu pre poisťovníctvo a dôchodkové poistenie zamestnancov, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 175.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 331, 15.12.2010, s. 48.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Európskej centrálnej banky (EÚ) 2015/839 z 27. apríla 2015, ktorým sa určujú úverové inštitúcie podliehajúce komplexnému hodnoteniu (ECB/2015/21)

text:
                  29.5.2015

                  SK

                  Úradný vestník Európskej únie

                  L 132/88

            ROZHODNUTIE EURÓPSKEJ CENTRÁLNEJ BANKY (EÚ) 2015/839
      z 27. apríla 2015,
      ktorým sa určujú úverové inštitúcie podliehajúce komplexnému hodnoteniu (ECB/2015/21)
      RADA GUVERNÉROV EURÓPSKEJ CENTRÁLNEJ BANKY,
      so zreteľom na Zmluvu o fungovaní Európskej únie, a najmä na jej článok 127 ods. 6,
      so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 4 ods. 1 písm. f), článok 4 ods. 3, článok 6 ods. 5 písm. d) a články 9 až 13,
      so zreteľom na návrh Rady pre dohľad,
      keďže:

                  (1)

                  V súlade s článkom 33 ods. 3 a 4 nariadenia (EÚ) č. 1024/2013 uskutočnila Európska centrálna banka (ECB) v roku 2014 komplexné hodnotenie, vrátane hodnotenia bilancií, úverových inštitúcií určených v rozhodnutí ECB/2014/3 (2).

                  (2)

                  ECB by mala uskutočniť komplexné hodnotenie úverových inštitúcií, ktoré nehodnotila v roku 2014, a ktoré sa stali významnými po prijatí rozhodnutia ECB/2014/3. Toto hodnotenie malo byť porovnateľné s hodnotením z roku 2014 z hľadiska rozsahu a úrovne podrobností.

                  (3)

                  Hodnotenie by sa malo týkať troch úverových inštitúcií, ktoré ECB klasifikovala ako významné z hľadiska významnosti cezhraničných činností dohliadanej skupiny v zmysle článku 6 ods. 4 nariadenia (EÚ) č. 1024/2013 a článkov 59 a 60 nariadenia Európskej centrálnej banky (EÚ) č. 468/2014 (ECB/2014/17) (3). Malo by zahŕňať aj úverovú inštitúciu klasifikovanú ako významnú na základe článku 6 ods. 4 nariadenia (EÚ) č. 1024/2013, pretože je jednou z troch najvýznamnejších inštitúcií v zúčastnenom členskom štáte, a významnú úverovú inštitúciu, ktorá vznikla v roku 2014 v dôsledku opatrení na riešenie krízových situácií prijatých príslušným vnútroštátnym orgánom vo vzťahu k úverovej inštitúcii, ktorá už bola klasifikovaná ako významná.

                  (4)

                  Keďže boli aktíva úverovej inštitúcie vzniknutej v roku 2014 preskúmané z hľadiska ich kvality a podrobené osobitnému auditu bez toho, aby sa vykonal záťažový test samotnej inštitúcie, inštitúcia by sa mala v roku 2015 podrobiť len záťažovému testu.

                  (5)

                  S cieľom zabezpečiť rovnaké zaobchádzanie by okrem malo toto hodnotenie zahŕňať štyri ďalšie úverové inštitúcie, ktoré by mohli splniť kritériá významnosti uvedené v článku 6 ods. 4 nariadenia (EÚ) č. 1024/2013 na základe údajov za finančný rok 2014 ku koncu účtovného roka.

                  (6)

                  ECB môže vyžadovať, aby jej osoby uvedené v článku 10 ods. 1 nariadenia (EÚ) č. 1024/2013 poskytli všetky relevantné informácie, ktoré ECB potrebuje na uskutočnenie komplexného hodnotenia. ECB môže využiť aj svoje právomoci podľa článkov 11 až 13 nariadenia.

                  (7)

                  ECB by mala pri uskutočňovaní komplexného hodnotenia úzko spolupracovať s relevantnými príslušnými vnútroštátnymi orgánmi,

            PRIJALA TOTO ROZHODNUTIE:
      Článok 1
      Subjekty, ktoré podliehajú komplexnému hodnoteniu
      1.   Komplexnému hodnotenia, ktoré má uskutočniť ECB, podliehajú subjekty uvedené v prílohe.
      2.   Novo Banco, SA podlieha len záťažovému testu, ktoré je súčasťou komplexného hodnotenia.
      3.   V súlade s článkom 10 nariadenia (EÚ) č. 1024/2013 úverové inštitúcie, ktoré v súlade s prílohou podliehajú komplexnému hodnoteniu, poskytujú ECB na jej žiadosť všetky informácie relevantné pre toto hodnotenie.
      Článok 2
      Vyšetrovacie právomoci
      1.   V súlade s článkom 11 nariadenia (EÚ) č. 1024/2013 môže ECB uplatňovať svoje vyšetrovacie právomoci vo vzťahu k úverovým inštitúciám uvedeným v prílohe.
      2.   ECB overuje informácie prijaté od úverových inštitúcií, v prípade potreby aj prostredníctvom kontrol na mieste, a prípadne za pomoci príslušných vnútroštátnych orgánov a za účasti tretích osôb, v súlade s článkami 9 až 13 nariadenia (EÚ) č. 1024/2013. Ak je to potrebné, ECB môže požiadať príslušné vnútroštátne orgány, aby vymenovali audítorov zo súkromného sektora na účely preskúmania kvality aktív ako súčasti komplexného hodnotenia.
      Článok 3
      Nadobudnutie účinnosti
      Toto rozhodnutie nadobúda účinnosť 6. mája 2015.

         Vo Frankfurte nad Mohanom 27. apríla 2015

               Prezident ECB

            Mario DRAGHI

         (1)  Ú. v. EÚ L 287, 29.10.2013, s. 63.

         (2)  Rozhodnutie ECB/2014/3 zo 4. februára 2014, ktorým sa určujú úverové inštitúcie podliehajúce komplexnému hodnoteniu (Ú. v. EÚ L 69, 8.3.2014, s. 107).

         (3)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).

         PRÍLOHA

            INŠTITÚCIE, KTORÉ SA ZÚČASTŇUJÚ NA KOMPLEXNOM HODNOTENÍ

            Belgicko

         Banque Degroof S.A.

            Francúzsko

         Agence Française de Développement (*)

            Luxembursko

         J.P. Morgan Bank Luxembourg S.A. (*)

            Malta

         Mediterranean Bank plc (*)

            Rakúsko

         Sberbank Europe AG
         VTB Bank (Austria) AG

            Portugalsko

         Novo Banco, SA (len záťažový test)

            Slovinsko

         Unicredit Banka Slovenija d.d.

            Fínsko

         Kuntarahoitus Oyj (Municipality Finance plc) (*)

            (*)  Menej významné inštitúcie, ktoré by mohli byť preklasifikované na významné úverové inštitúcie na základe údajov za finančný rok 2014 ku koncu účtovného roka.